**2/A) Weboldalak kódolása feladatrész 40 pont**

**A magyar kártya egy ismert kártya típus. Az Ön feladata most egy, a kártyákat bemutató reszponzív weboldal készítése.**

A honlaphoz 4 képet (*aszok.png, joker.jpg, joker-felsorolas.png* és *tell\_vilmos\_makk\_felso.png*), egy, az oldal szövegeit tartalmazó szöveges állományt (*szovegek.txt*) és a Bootstrap stíluslapját *(bootstrap.css)* mellékeltük. Az oldal alapját tartalmazó *kartya.html* és a hozzá tartozó *kartya.css* állományt Önnek kell elkészítenie, az alábbiak szerint.

1. Hozzon létre egy *kartya.html* állományt! Készítse el a honlap alapját az alábbiak szerint:
   1. A honlap nyelve legyen magyar!
   2. A honlap legyen UTF-8 kódolású!
   3. A böngészőfülön megjelenő cím *Magyar kártya* legyen!
   4. Csatolja a honlaphoz a *bootstrap.css* és a *kartya.css* állományt!
2. Állítsa be a stíluslapon az oldal hátterét! A hátteret az *aszok.png* állomány szolgáltatja. Méretezze a háttérképet 300 pixelesre!
3. A honlap törzsében hozzon létre egy konténert (container) és egy sort (row) a Bootstrap segítségével! Az első szintű címsor a teljes konténer szélességét foglalja el (12 oszlop széles)!
4. A *Magyar kártya* első szintű címsor betűtípusa az *Alex Brush* betűtípus. Azért, hogy ezt a betűtípust használni tudja, a *szovegek.txt* állomány legelső sorában lévő sort másolja a stíluslap legelső sorába! Ezt követően állítsa be, hogy a címsor betűtípusa ez a betű legyen, mérete 100 pixel, valamint legyen középre igazítva! Ügyeljen arra, hogy a Bootstrapben már van stílus megadva mind az első szintű címsor betűtípusára, mind pedig annak méretére, így érje el, hogy az Ön beállításai érvényesüljenek a Bootstrap-ével szemben!
5. Hozzon létre egy rácsot, amelynek bal oszlopa medium felbontásnál és felfelé az oldal kétharmadát (8 oszlop), jobb oldali oszlopa pedig annak egyharmadát (4 oszlop) foglalja el! A bal oldali oszlopba másolja be a *szovegek.txt* megfelelő bekezdését!
6. A mintán látható módon formázza meg a *fekete makk, piros piros, kék tök, zöld zöld* szövegrészeket! Ehhez hozzon létre egy *fk* nevű osztályt a stíluslapon, amelyben a betűket félkövérré alakítja, valamit minden egyes színnek egy külön osztályt (*piros, fekete, zold, kek)*, amelyekben a szöveg színét adja meg. Lényeges, hogy a színeket beállító osztályokban csak a szín beállítása szerepeljen, a honlapon a félkövér stílust és a betűszínt a két osztály együttes megadásával érje el!
7. Még ugyanezen bal oldali oszlopba gépelje be az *A színek* szöveget és állítsa be második szintű címsorrá!
8. Ezt követően hozzon létre egy új sort (row), majd abban 4, megfelelő szélességű oszlopot, hogy a kártyák színeinek magyarázatát el tudja helyezni! A magyar kártyákhoz tartozó francia kártya megfelelőket A pikk, kőr, treff és káró színek szimbólumait nem képként, hanem HTML-entitásként kell beszúrnia. Az egyes szimbólumok HTML-entitásai a következők:

|  |  |
| --- | --- |
| **Szimbólum** | **HTML-entitás** |
| Zöld - Pikk | &spades; |
| Piros - Kőr | &hearts; |
| Makk - Treff | &clubs; |
| Tök - Káró | &diams; |

A szimbólumokhoz hozzon létre egy *alakzat* nevű osztályt a stíluslapon, amelyben beállítja, hogy a középre igazított, margó nélküli, az aktuális betűméretnél hatszor nagyobb betűvel történik a megjelenítés! Ezt az osztályt rendelje hozzá a szimbólumokat tartalmazó bekezdésekhez! A színek beállításához használja a 6. feladatban már megírt, színeket tartalmazó osztályokat (piros, fekete)!

1. Készítsen képaláírást a képek alá az ábrán látható módon! Ezekhez rendeljen hozzá egy *kepalairas* nevű osztályt, amelyet hozzon létre a stíluslapon! A képaláírás dőlt, 12 pixel magas, középre igazított betűvel jelenjen meg! Ezt követően állítson be rá 1 pixeles, folytonos fekete keretet, amelynek sarkai 6 pixeles sugárban lekerekítettek!
2. A jobb oldali oszlopban helyezze el a tell\_vilmos\_makk\_felso.png képet! Alkalmazza a képre a Bootstrap *w-100* nevű osztályát, hogy a kép az oszlop teljes szélességét kitöltse! A képaláírást az előző feladatban létrehozott *kepalairas* nevű osztály segítségével formázza meg, tartalmát (*A pikk dáma*) gépelje be!
3. Hozzon létre egy új sort (row), majd a sor teljes szélességét elfoglaló oszlopba gépelje be második szintű címsorba az *A joker* szöveget!
4. Hozzon létre egy 3 és 9 széles oszlopot, medium, vagy annál nagyobb felbontásnál! A 3 széles oszlopba helyezze el a *joker.jpg* képet és alkalmazza rá a Bootstrap *w-100* osztályát!
5. A 9 széles oszlopba másolja be a *szovegek.txt* megfelelő részletét! A minta szerinti félkövér szöveget formázza meg a 6. feladatban létrehozott *fk* nevű osztály segítségével!
6. Készítsen felsorolást a mintán látható módon! A felsorolásnál állítsa be a következőket:
   1. a felsorolás képe a *joker-felsorolas.png* kép legyen!
   2. a felsorolás sorköze az eredeti sormagasság 3,5-szerese!

**A feladathoz tartozó mintát a következő oldalon találja!**

